۱۴۴۶-۱۰-۶ تاریخ نشرشوی خبرونه مرکزی ریاست #المان هېواد نه ۲۰ تنه په اور سخت سوځېدلی او د مېکروبی هډوکو پر ناروغۍ اخته ماشومان تر رغېدو وروسته هېواد ته راستانه شول! نن جمعه د شوال د میاشتې پر ۶مه، د ‎#افغانی_سرې_میاشتې له لوری المان هېواد ته ۲۰ تنه په اور سخت سوځېدلی او د مېکروبی هډوکو ناروغۍ لرونکی استول شوی ماشومان د بشپړې سلامتیا او روغتیا له ترلاسه کولو وروسته هېواد ته راستانه او خپلو کورنیو ته وسپارل شول. د یادونې وړ ده چې، افغانی سره میاشت د المان د سولې کلی له خیریه بنسټ سره د شوی هوکړه لیک له مخې هر کال ۲ ځل په اور سخت سوځېدلی او د مېکروبی هډوکو ناروغۍ لرونکی ماشومان، چې عمرونه یې له یوه کال څخه تر ۱۱ کلونو پورې وی، المان هېواد ته د درملنې په موخه لېږی او د بشپړې درملنې وروسته بېرته هېواد ته راګرځی.